b"\n_START_ARTICLE_\nNovoderevi\xc3\xa0nkovskaia\n_START_SECTION_\nHist\xc3\xb2ria\n_START_PARAGRAPH_\nLa localitat fou fundada per colons de les gub\xc3\xa8rnies de Poltava i Txern\xc3\xadgov de la Petita R\xc3\xbassia de l'Imperi Rus, que hi anaren a colonitzar el curs inferior de l'Albaix\xc3\xad. Fou denominat kuren (assentament cosac) per diferenciar-lo de Staroderevi\xc3\xa0nkovskaia._NEWLINE_El 7 de juny del 1827 va passar a ser una stanitsa. A finals del segle XIX tenia ja 6.449 habitants._NEWLINE_Fins al 1920 va formar part de l'otdel de Ieisk de la prov\xc3\xadncia de Kuban. El 1932-1933 fou inclosa dins les llistes negres de sabotatge en el marc de la col\xc2\xb7lectivitzaci\xc3\xb3 de la terra a la Uni\xc3\xb3 Sovi\xc3\xa8tica."